Keisuke Honda

VVV-Venlo

Pada 16 Januari 2008, Honda menandatangani persetujuan dua tahun setengah bersama kelab Eredivisie, VVV-Venlo. Ketika enam bulan pertamanya di VVV, beliau merasai pengalaman penyingkiran buat kali pertama dalam karier professionalnya selepas kelab barunya itu jatuh ke Eerste Divisie, liga divisyen kedua. Pada musim 2008–09, beliau menjaringkan 16 gol dalam 36 penampilan liga untuk membantu kelabnya kembali ke Eredivisie. Beliau dikenali sebagai "Keizer Keisuke" (bermasuk "Maharaja Keisuke") oleh penyokong kelab itu.

CSKA Moscow

Ketika akhir bulan Disember 2009, Honda berpindah ke kelab Rusia, CSKA Moscow. Honda menandatangani kontrak 4 tahun. Yuran perpindahan tidak didedahkan, tetapi VVV-Venlo dikatakan sangat berpuas hati dengan bayaran kerana ia hampir menyamai harga yang diminta mereka; ianya dipercayai sekitar €6 juta.
Honda membuat kemunculan sulung untuk CSKA dalam perlawanan Liga Juara-Juara Eropah menentang Sevilla. Ketika perlawanan kedua di Seville, beliau menjaringkan gol kemenangan menerusi sepakan percuma untuk CSKA selepas membuat bantuan gol pertama untuk Tomáš Necid. Ini memberikan kemenangan 2-1 (3-2 secara agregat) untuk menghantar kelab itu ke suku akhir, menjadikan Honda pemain Jepun pertama untuk berada di peringkat suku akhir dan juga yang pertama untuk menjaringkan gol dalam peringkat kalah mati. Honda menjaringkan gol liga pertamanya pada 12 Mac 2010, dalam perlawanan di tempat sendiri menentang Amkar Perm. Beliau menjaringkan gol pada minit ketiga masa kecederaan selepas hantaran dari Necid. Dengan gol itu, beliau memberikan kemenangan untuk CSKA Moscow.
Honda mendapat kejayaan pertamanya dengan CSKA pada 22 Mei 2011, masuk  menggantikan  Alan Dzagoev pada separuh masa kedua ketika kemenangan 2-1 ke atas Alania Vladikavkaz  dalam perlawanan akhir Piala Rusia.  Beliau menjaringkan dua gol dalam separuh masa pertama ketika perlawanan CSKA menentang Krylia Sovetov tiga hari kemudian, perlawanan itu berakhir dengan kemenangan kelabnya 3-0.  Pada 16 September 2012, Honda menjaringkan dua gol menerusi hantaran dari Ahmed Musa, menjaringkan satu-satunya gol ketika kemenangan liga ke atas Alania.
Pada 13 Julai 2013, Honda menjaringkan gol pertama dan ketiga CSKA ketika kemenangan 3-0 kelab itu ke atas Zenit dalam perlawanan Piala Super Rusia di Rostov. Ketika tingkap perpindahan musim panas 2013, beliau memasuki enam bulan akhir kontraknya bersama CSKA dan bebas untuk berbincang dengan kelab lain, menyatakan minatnya untuk berpindah ke kelab yang lebih besar. Pada 11 Disember 2013, CSKA mengumumkan bahawa berakhirnya masa Honda di kelab itu.

Milan

Pada 27 Oktober 2013, pengurus Milan, Massimiliano Allegri mengumumkan perjanjian untuk Honda menyertai Milan secara perpindahan percuma pada bulan Januari 2014. Honda secara rasmi menyertai kelab itu pada 4 Januari 2014 dengan kontrak sehingga bulan Jun 2017 dan akan memakai jersi nombor 10.
Pada 12 Januari 2014, Honda membuat kemunculan sulung dengan masuk menggantikan Robinho ketika kekalahan 4–3 perlawanan Serie A kepada Sassuolo. Pada 15 Januari, Honda membuat kemunculan penuh yang pertamanya untuk Milan, menjaringkan gol ketika kemenangan 3–1 perlawanan suku akhir Coppa Italia menentang Spezia. Beliau menjaringkan gol pertamanya dalam Serie A ketika perlawanan Genoa-Milan, yang dimenangi kelab Rossoneri 1-2. Sumbangan Honda kepada Milan pada separuh kedua musim 2013-14 dianggap mengecewakan, dan beliau sendiri menyatakan bahawa "ini bukan saya."
Pada 31 Ogos 2014, Honda menjaringkan gol untuk Milan menentang Lazio. Honda kemudiannya menjaringakn gol ketika menentang Parma membantu Milan menang perlawanan itu 5-4. Honda membuat bantuan gol pembukaan kepada Bonaventura dan menjaringkan gol menerusi tandukan untuk memberikan Milan pendahulan, menerusi hantaran Ignazio Abate. Ketika perlawanan seterusnya Milan menentang Empoli, Honda menjaringkan gol untuk Milan pada 23 September 2014.

Karier senior

Beliau merupakan ahli pasukan Jepun untuk Piala Dunia Remaja FIFA 2005 dan bermain untuk pasukan B-23 kebangsaan, yang layak ke pertandingan akhir Olimpik Musim Panas 2008. Beliau membuat kemunculan penuh sulungnya untuk Jepun pada 22 Jun 2008 dalam perlawanan kelayakan Piala Dunia FIFA menentang Bahrain. Pada 14 Julai 2008, beliau dinamakan dalam skuad B-23 Jepun untuk Sukan Olimpik Beijing. Beliau menjaringkan gol pertama untuk pasukan senior pada 27 Mei 2009 dalam perlawanan persahabatan menentang Chile di Stadium Nagai, Osaka dan sejak itu telah diberikan nama gelaran "Maharaja Keisuke". Beliau telah menjaringkan 23 gol dalam 59 perlawanan untuk Pasukan bola sepak kebangsaan Jepun sejak penampilan sulungnya pada tahun 2008.

Piala Dunia FIFA 2010

Honda menjaringkan satu-satunya gol ketika perlawanan Piala Dunia FIFA 2010 Jepun menentang Cameroon, menyudahkan hantaran Daisuke Matsui ke sudut kiri atas gawang. Prestasinya dalam permainan itu membolehkannya dinugerahkan Pemain Terbaik Perlawanan oleh FIFA dan kemenangan 1-0 itu adalah kemenangan pertama Piala Dunia Jepun di luar negara. Ketika perlawanan akhir peringkat kumpulan menentang Denmark, beliau menjaringkan gol menakjubkan menerusi sepakan percuma pada minit ke 17 dari jarak 30 ela. Beliau kemudian membuat bantuan gol kepada Shinji Okazaki pada minit ke 88 untuk menjadikan kedudukan 3–1 kepada Jepun, prestasi yang membolehkannya dinamakan Pemain Terbaik Perlawanan sekali lagi dan Jepun layak ke pusingan kalah mati. Ketika perlawanan pusingan 16 terakhir, Jepun disingkirkan Paraguay, tewas 3-5 menerusi sepakan penalti selepas perlawanan berakhir tanpa jaringan selepas masa tambahan.
Jonathan Wilson dari The Guardian menamakan beliau sebagai 'false nine': pemain yang beraksi sebagai penyerang tengah tetapi bergerak lebih mendalam untuk menarik pertahanan ke sekeliling padang.

Piala Asia 2011

Honda dimasukkan ke dalam skuad Piala Asia 2011 oleh jurulatih, Alberto Zaccheroni. Ketika perlawanan menentang Syria, beliau menjaringkan gol penalti untuk menjadikan kedudukan 2–1 kepada Jepun. Ketika perlawanan separuh akhir menentang Korea Selatan, beliau mengambil sepakan penalti, tetapi diselamatkan oleh Jung Sung-ryong. Walau bagaimanapun, ketika sepakan penalti penentuan, beliau menjaringkan gol dan dinamakan "Pemain Terbaik Perlawanan."
Honda dianugerahkan Pemain Paling  Bernilai untuk Piala Asia 2011 dan Jepun memenangi kejuaraan keempat Piala Asia mereka.

Kelayakan Piala Dunia FIFA 2014

Honda terlepas majoriti pusingan ketiga Kelayakan Piala Dunia AFC akibat kecederaan semasa bermain dengan kelabnya.
Semasa pusingkan keempat kelayakan, pada 3 Jun 2012, ketika perlawanan pertama Jepun dalam Kumpulan B menentang Oman, Honda menjaringkan gol cantik selepas 11 minit perlawanan bermula. Perlawanan berakhir dengan kemenangan 3–0 Jepun. Beliau terus menjaringkan gol ketika menentang Jordan pada 8 Jun 2012, berjaya mencatat hatrik; Jepun kemudiannya menang 6–0. Beliau juga memainkan peranan penting ketika Jepun seri 1-1 dengan Australia pada 12 Jun 2012, ketika sepakan penjuru, beliau membuat bantuan gol kepada Yuzo Kurihara.
Beliau terlepas beberapa perlawanan persahabatan dan satu perlawanan kelayakan akibat kecederaan sewaktu beraksi dengan kelab dan tidak dimasukkan dalam skuad yang tewas mengejut 2-1 kepada Jordan pada 26 Mac 2013. Walaupun tidak 100 peratus cergas, Honda telah dinamakan dalam skuad untuk perlawanan menentang Australia pada 4 Jun 2013, selepas baru sahaja memenangi Piala Rusia dengan kelabnya. Apa yang Jepun perlukan daripada perlawanan ini adalah keputusan seri untuk menjamin tempat mereka di Brazil. Beliau berjaya menjaringkan gol menerusi sepakan penalti dalam masa tambahan selepas terkena tangan Matt McKay, menjadikan kedudukan 1-1. Keputusan itu membolehkan Jepun layak ke Piala Dunia di Brazil dan menjadi negara pertama menempah tempat di kejohanan itu.
Selepas memenangi Piala Asia 2011, Japan layak ke Pial Konfederasi di Brazil pada tahun 2013 dan Honda sekali lagi dimasukkan ke dalam skuad Zaccheroni untuk kejohanan itu. Selepas tewas 3-0 kepada tuan rumah Brazil dalam perlawanan pertama peringkat kumpulan pada 15 Jun 2013, Jepun berdepan Itali dalam perlawanan seterusnya; Honda menjaringkan gol menerusi sepakan penalti untuk memberikan Jepun pendahuluan tetapi mereka tewas 4-3 dan tersingkir daripada pertandingan itu.

Piala Dunia FIFA 2014

Jepun diundi ke dalam Kumpulan C untuk Piala Dunia FIFA 2014 di Brazil dan perlu berdepan Colombia, Greece, dan Ivory Coast. Ketika perlawanan pembukaan Jepun menentang Ivory Coast, Honda mengutip hantaran Yuto Nagatomo selepas lontaran ke dalam yang pantas dan menjaringkan gol menerusi sepakan kaki kirinya pada minit ke-16 perlawanan. Dengan gol ini, Honda menjadi pemain Jepun pertama untuk menjaringkan gol dalam dua Piala Dunia, dan juga menjadi penjaring terbanyak Jepun dalam sejarah Piala Dunia FIFA dengan tiga gol. Jepun kemudiannya tewas 2–1 kepada pasukan Afrika itu.

Sebagai ketua jurulatih Kemboja

Pada 12 Ogos 2018, Honda diumumkan oleh pasukan bola sepak kebangsaan Kemboja sebagai ketua jurulatih pasukan itu.